### Beslutninger

Fremsendes til Økonomiudvalget til behandling i henhold til beslutning i byrådets møde den 26. april 2023.

Sagen blev behandlet sammen med sagerne 9 og 10.

###

.

### Resume

Programmet omfatter 1) ledelsesinformation til [adresse], 2) Fælleskommunalt Ledelsesinformationssystem (FLIS) og 3) datakvalitetsprojekter til sikring af korrekt dataregistrering.

[adresse] i Tal er i 2022 udvidet med området [adresse] og der er i alt tilføjet 18 nye analyser. Besøgsstatistikken viser en, efter corona, forventelig nedgang i de årlige sidevisninger, der er faldet til 122.571 i 2022 fra 800.478 i 2021, 198.665 i 2020, 33.946 i 2019 og 24.155 i 2018.

FLIS er i 2022 fortsat i en konsolideringsproces, hvor nøgletal er samstemt på tværs af den kommunale og statslige sektor og nu under implementering i den grundlæggende datamodel.

Datakvalitet i 2022 har omfattet 8 projekter til sikring af korrekt dataregistrering, som har fundet og rettet 4.660 fejl i data, hvilket giver en beregnet gevinst for 2022 på 18,5 mio. kr.

Efter resultatkravet er fratrukket gevinsterne er nettogevinsten på 13,6 mio. kr., heraf udmøntes 5 mio. kr. i den supplerende regnskabsindstilling til områder prioriteret i budgetaftalen og det indstilles at de resterende gevinster bidrager til at konsolidere den kommunale økonomi, hvor der i de kommende budgetforhandlinger bl.a. forventes udgifter til kollektiv trafik og Østjyllands Brandvæsen.

### Beslutningspunkter

Det indstilles:

At 1) afrapporteringen på programmet ’Datakvalitet og ledelsesinformation i 2022’ og nettogevinsten på 13,6 mio. kr. i 2022 tages til efterretning.

At 2) budget 2023-beslutningen om at bevillige 3,5 mio. kr. årligt til byggesagsbehandlingen og gevinsten fra tilrettelæggelsen af oprydningen i BBR-registret indenfor programmet håndteres således, at Økonomistyregruppen indtil videre årligt vurderer, om indsatsen står mål med udgiften, og om de årlige udgifter kan modsvares af tilsvarende estimerede gevinster.

### Sagsforløb

Udvalg: Magistraten

Dato: 17-04-2023

Henry Clausen: 7

Fremsendes til [adresse] med bemærkning, at Magistraten i mødet 17. april 2023 anbefaler, at byrådet tiltræder Borgmesterens Afdelings indstilling af 21. marts 2023.

Borgmester Kristian Schmidt var forhindret i at deltage i sagens behandling.